Jānis Grasbergs

Jānis Grasbergs (dzimis 1986. gada 31. oktobrī Valmierā) ir latviešu zemnieks un politiķis, Nacionālā apvienība "Visu Latvijai!"—"Tēvzemei un Brīvībai/LNNK" Vidzemes apvienības biedrs, zīmola "Grasbergs" izveidotājs. Šobrīd, 14. Saeimas deputāts.

Biogrāfija 
Bērnību pavadījis ģimenes zemnieku saimniecībā "Zilūži", Bērzaines pagastā. 

J. Grasbergs skolas gaitas uzsācis 1992. gadā Bērzaines pamatskolā, vēlāk 1999. gadā pārceļoties uz Valmieras Valsts ģimnāziju un 2002. gadā uz Valsts Priekuļu lauksaimniecības tehnikumu, kuru absolvējot 2006. gadā ieguva tehnikas mehāniķa kvalifikāciju.  

2006. gadā J. Grasbergs uzsāka studijas Latvijas Lauksaimniecības universitātē, ko absolvēja 2010. gadā, iegūstot augstāko izglītību ar bakalaura grādu lauksaimniecības zinātnē.  

Kļuvis par Jauno Zemnieku kluba valdes locekli.

2016. gadā iegūst Zemkopības ministrijas lauksaimniecības nozares apbalvojumu par ieguldījumu Latvijas lauku attīstībā, konkursā “Sējējs 2016”, nominācijā “Jaunais veiksmīgais zemnieks”.  

Turpinot izglītības ceļu lauksaimnieības nozarē apguvis Efektīvas piensaimniecības pārvaldības (Advanced Dairy Management) kursus ASV. 

Kopš 2018. gada ir Rīgas Vasarsvētku draudzes ''Dzīvības avots'' padomes loceklis. No 2018. gada līdz 2020. gadam apguvis praktiskās teoloģijas programmu Latvijas Kritīgās kalpošanas skolā. 2021. gadā bijis Čehijas Dzīvības zinātņu universitātē Prāgā konsultatīvās padomes loceklis.   

Turpinot mācības, 2020. gadā iegūst lauksaimniecības zinātņu maģistra grādu.

Karjera 
Būdams students Latvijas Lauksaimniecības universitātē 2009. gadā J. Grasbergs pārņēma ģimenes zemnieku saimniecības "Zilūži" vadību. Saimniecības attīstības gaitā izveidojis piena produktu pārstrādes cehu un radījis piena produktu zīmolu ''Grasbergs''. 

2021. gadā kļust par ZS ''Jaunbeņķi'' saimnieku. 

Aktīvi pārstāvot lauksaimniecības nozari ir viens no redzamākajiem kooperācijas pārstāvjiem Latvijā. 2022. gādā pilda zemnieku izveidotā kooperatīva ''Piena Loģistika'' biroja vdītāja amata pienākumus. 

2022. gadā ievēlēts par valdes priekšsēdētāju lauksaimnieku biedrībā ''Latvijas Holšteinas šķirnes lopu audzētāju asociācija''.

Politiskā darbība 
2015. gadā uzsācis darbošanās politiskajā partijā "Nacionālā apvienība", tās Kocēnu novada nodaļā. Ievēlēts par Kocēnu novada domes deputātu, tās Zemes lietu komitejas vadītājs.

2018. gadā kandidēja 13. Saeimas vēlēšanās, taču netika ievēlēts. 

2019. gadā kļuva par Zemkopības ministrijas parlamentāro sekretāru. 

2019. gadā no Nacionālās apvienības kandidēja Eiropas Parlamenta vēlēšanās, taču netika ievēlēts.

2021. gadā kļūst par Zemkopības ministra padomnieku.

2021. gadā, pēc novadu reformas, Jānis Grasbergs tiek ievēlēts Valmieras novada domē, kur pilda arī Tautsaimniecības, vides un attītības komitejas vadītāja pienākumus.

2022. gada Saeimas vēlēšanās tiek ievēlēts kā 14. Saeimes deputāts, kā arī uzsākt darbu kā 14. Saeimas priekšsēdētāja biedrs.

Ārējās saites 
 Zīmola "Grasbergs" mājaslapa

1986. gadā dzimušie
Valmierā dzimušie
Nacionālās apvienības "Visu Latvijai!"—"Tēvzemei un Brīvībai/LNNK" politiķi
14. Saeimas deputāti
Latvijas Lauksaimniecības universitātes absolventi
Latvijas Universitātes absolventi